CELEX: 32017R2305
Language: fi
Date: 2017-12-12 00:00:00
Title: Euroopan parlamentin ja neuvoston asetus (EU) 2017/2305, annettu 12 päivänä joulukuuta 2017, asetuksen (EU) N:o 1303/2013 muuttamisesta siltä osin kuin on kyse taloudellisen, sosiaalisen ja alueellisen yhteenkuuluvuuden määrärahojen sekä Investoinnit kasvuun ja työpaikkoihin -tavoitteen ja Euroopan alueellinen yhteistyö -tavoitteen määrärahojen muuttamisesta

15.12.2017   
            
            
               FI
            
            
               Euroopan unionin virallinen lehti
            
            
               L 335/1
            
         EUROOPAN PARLAMENTIN JA NEUVOSTON ASETUS (EU) 2017/2305,
   annettu 12 päivänä joulukuuta 2017,
   asetuksen (EU) N:o 1303/2013 muuttamisesta siltä osin kuin on kyse taloudellisen, sosiaalisen ja alueellisen yhteenkuuluvuuden määrärahojen sekä Investoinnit kasvuun ja työpaikkoihin -tavoitteen ja Euroopan alueellinen yhteistyö -tavoitteen määrärahojen muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 177 artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ovat kuulleet Euroopan talous- ja sosiaalikomiteaa,
   ovat kuulleet alueiden komiteaa,
   noudattavat tavallista lainsäätämisjärjestystä (1),
   sekä katsovat seuraavaa:
   
               (1)
            
            
               Euroopan parlamentin ja neuvoston asetuksessa (EU) N:o 1303/2013 (2) vahvistetaan yhteiset ja yleiset säännöt, joita sovelletaan Euroopan rakenne- ja investointirahastoihin.
            
         
               (2)
            
            
               Neuvoston asetuksen (EU, Euratom) N:o 1311/2013 (3) 7 artiklan 1 kohdan ja asetuksen (EU) N:o 1303/2013 92 artiklan 3 kohdan mukaisesti komissio arvioi vuonna 2016 kullekin jäsenvaltiolle vuosiksi 2017–2020 koheesiopolitiikan Investoinnit kasvuun ja työpaikkoihin -tavoitetta varten osoitetut kokonaismäärärahat.
            
         
               (3)
            
            
               Asetuksen (EU, Euratom) N:o 1311/2013 7 artiklan 3 kohdan ja asetuksen (EU) N:o 1303/2013 92 artiklan 3 kohdan mukaisesti komissio esitti arvioinnin tulokset neuvostolle ja Euroopan parlamentille 30 päivänä kesäkuuta 2016 tiedonannossa ”BKTL:n muutosten perusteella rahoituskehykseen tehtävä tekninen mukautus vuodeksi 2017 ja koheesiopolitiikan määrärahojen mukauttaminen”. Komissio totesi kyseisessä tiedonannossa, että uusimpien tilastojen mukaan tarkistettujen määrärahojen ja kokonaismäärärahojen kumulatiivinen ero on yli +/– 5 prosenttia Belgiassa, Tšekissä, Tanskassa, Virossa, Irlannissa, Kreikassa, Espanjassa, Kroatiassa, Italiassa, Kyproksessa, Alankomaissa, Sloveniassa, Slovakiassa, Suomessa, Ruotsissa ja Yhdistyneessä kuningaskunnassa. Lisäksi komissio mainitsi tiedonannossa, että vuosien 2012–2014 asukasta kohti lasketun bruttokansantulon (BKTL) perusteella Kypros saisi täyden oikeuden saada tukea koheesiorahastosta 1 päivästä tammikuuta 2017.
            
         
               (4)
            
            
               Kuten asetuksen (EU, Euratom) N:o 1311/2013 7 artiklan 4 ja 5 kohdassa ja asetuksen (EU) N:o 1303/2013 92 artiklan 3 kohdassa edellytetään, kyseisten jäsenvaltioiden määrärahoja on mukautettava vastaavasti, edellyttäen, että näiden mukautusten kokonaisnettovaikutus on enintään 4 miljardia euroa.
            
         
               (5)
            
            
               Siltä osin kuin arviointi vaikutti Investoinnit kasvuun ja työpaikkoihin -tavoitteen ja Euroopan alueellinen yhteistyö -tavoitteen mukaisten jäsenvaltiokohtaisten kokonaismäärärahojen vuotuiseen jakautumiseen sekä nuorisotyöllisyysaloitteeseen, se pantiin täytäntöön komission täytäntöönpanopäätöksellä (EU) 2016/1941 (4).
            
         
               (6)
            
            
               Näiden mukautusten kokonaisnettovaikutus on taloudellisen, sosiaalisen ja alueellisen yhteenkuuluvuuden määrärahojen 4 miljardin euron kasvu. Tämä kasvu olisi otettava huomioon asetuksen (EU) N:o 1303/2013 91 artiklan 1 kohdassa, jota olisi näin ollen mukautettava vastaavasti.
            
         
               (7)
            
            
               Asetuksen (EU) N:o 1303/2013 92 artiklan 1 kohdassa vahvistettuja Investoinnit kasvuun ja työpaikkoihin -tavoitteen määrärahoja ja niiden kohdentamista vähemmän kehittyneiden alueiden, siirtymäalueiden, kehittyneempien alueiden, koheesiorahastosta tukea saavien jäsenvaltioiden sekä syrjäisimpien alueiden kesken olisi mukautettava vastaavasti.
            
         
               (8)
            
            
               Asetuksen (EU, Euratom) N:o 1311/2013 14 artiklan 1 kohdan mukaisesti monivuotisessa rahoituskehyksessä maksusitoumusmäärärahojen enimmäismääriin nähden jäävät liikkumavarat muodostavat maksusitoumusmäärärahojen kokonaisliikkumavaran, joka on määrä ottaa käyttöön monivuotisessa rahoituskehyksessä vuosiksi 2016–2020 vahvistettujen enimmäismäärien lisäksi kasvuun ja työllisyyteen ja erityisesti nuorten työllisyyteen liittyviä politiikkatavoitteita varten. Monivuotisen rahoituskehyksen maksusitoumusmäärärahojen enimmäismäärien alapuolelle jääviä liikkumavaroja koskeva rajoitus, jonka mukaan liikkumavaroja voitiin käyttää vain vuosina 2014–2017, poistettiin neuvoston asetuksella (EU, Euratom) 2017/1123 (5), ja näin ollen nuorisotyöllisyysaloitetta voitiin jatkaa vuoteen 2020 ja nuorisotyöllisyysaloitteen erityismäärärahoja voitiin kasvattaa 1,2 miljardilla eurolla (käypinä hintoina) vuosina 2017–2020. Asetuksen (EU) N:o 1303/2013 91 artiklan 1 kohdan ja 92 artiklan 5 kohdan mukaisia nuorisotyöllisyysaloitteen erityismäärärahoja olisi mukautettava vastaavasti.
            
         
               (9)
            
            
               Komissio hyväksyi asetuksen (EU) N:o 1303/2013 94 artiklan 2 kohdan mukaisesti Tanskan tekemän ehdotuksen siirtää osa sille osoitetuista Euroopan alueellinen yhteistyö -tavoitteen määrärahoista Investoinnit kasvuun ja työpaikkoihin -tavoitteelle. Tämä määrärahojen siirto olisi otettava huomioon kyseisen asetuksen 92 artiklan 9 kohdan nojalla Euroopan alueellinen yhteistyö -tavoitetta varten käytettävissä olevien kokonaismäärärahojen mukautuksessa.
            
         
               (10)
            
            
               Asetuksen (EU, Euratom) N:o 1311/2013 19 artiklan 1 kohdassa säädetyn menettelyn mukaisesti neuvoston asetuksella (EU, Euratom) 2015/623 (6) siirrettiin rakennerahastoja ja koheesiorahastoa varten tarkoitetuista kokonaismäärärahoista 11 216 187 326 euroa käypinä hintoina seuraaville varainhoitovuosille. Tämä siirto olisi otettava huomioon asetuksen (EU) N:o 1303/2013 liitteessä VI, jossa vahvistetaan vuosien 2014–2020 maksusitoumusmäärärahojen vuotuinen jakautuminen. Euroopan maaseudun kehittämisen maatalousrahaston ja Euroopan meri- ja kalatalousrahaston määrärahoista vuonna 2014 sitomatta jäänyt 9 446 050 652 euron määrä käypinä hintoina, jota ei siirretty vuodelle 2015, siirrettiin myöhemmille varainhoitovuosille.
            
         
               (11)
            
            
               Kun otetaan huomioon tarve varmistaa, että varainhoitovuotta 2017 varten saataville asetetut lisämäärärahat sidotaan taloudellisesti, myös muuttamalla ohjelmia, joihin ne vaikuttavat, katsottiin asianmukaiseksi poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.
            
         
               (12)
            
            
               Koska nuorisotyöllisyysaloitetta tukevia ohjelmia on kiireellisesti jatkettava, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
         
               (13)
            
            
               Asetus (EU) N:o 1303/2013 olisi sen vuoksi muutettava,
            
         OVAT HYVÄKSYNEET TÄMÄN ASETUKSEN:
   1 artikla
   Muutetaan asetus (EU) N:o 1303/2013 seuraavasti:
   
               1)
            
            
               Korvataan 91 artiklan 1 kohta seuraavasti:
               ”1.   Taloudellisen, sosiaalisen ja alueellisen yhteenkuuluvuuden talousarviositoumuksiin käytettävissä olevat määrärahat kaudella 2014–2020 ovat 329 978 401 458 euroa vuoden 2011 hintoina liitteessä VI olevan vuosijakauman mukaisesti, ja tästä EAKR:lle, ESR:lle ja koheesiorahastolle osoitettavat kokonaismäärärahat ovat 325 938 694 233 euroa, ja 4 039 707 225 euroa on nuorisotyöllisyysaloitteelle osoitettava erityismääräraha. Ohjelmatyötä varten ja määrien ottamiseksi myöhemmin unionin yleiseen talousarvioon taloudellisen, sosiaalisen ja alueellisen yhteenkuuluvuuden määrärahoihin tehdään vuosittain kahden prosentin indeksikorjaus.”
            
         
               2)
            
            
               Muutetaan 92 artikla seuraavasti:
               
                           a)
                        
                        
                           korvataan 1 kohta seuraavasti:
                           ”1.   Investoinnit kasvuun ja työpaikkoihin -tavoitteen määrärahat ovat 96,09 prosenttia kokonaismäärärahoista (eli yhteensä 317 103 114 309 euroa), ja ne kohdennetaan seuraavasti:
                           
                                       a)
                                    
                                    
                                       48,64 prosenttia (eli yhteensä 160 498 028 177 euroa) vähemmän kehittyneille alueille;
                                    
                                 
                                       b)
                                    
                                    
                                       10,19 prosenttia (eli yhteensä 33 621 675 154 euroa) siirtymäalueille;
                                    
                                 
                                       c)
                                    
                                    
                                       15,43 prosenttia (eli yhteensä 50 914 723 304 euroa) kehittyneemmille alueille;
                                    
                                 
                                       d)
                                    
                                    
                                       20,01 prosenttia (eli yhteensä 66 029 882 135 euroa) koheesiorahastosta tukea saaville jäsenvaltioille;
                                    
                                 
                                       e)
                                    
                                    
                                       0,42 prosenttia (eli yhteensä 1 378 882 914 euroa) lisärahoituksena Euroopan unionin toiminnasta tehdyn sopimuksen 349 artiklassa tarkoitetuille syrjäisimmille alueille ja NUTS 2 -alueille, jotka täyttävät vuoden 1994 liittymissopimukseen liitetyssä pöytäkirjassa N:o 6 olevassa 2 artiklassa määrätyt ehdot.”;
                                    
                                 
                     
                           b)
                        
                        
                           korvataan 5 kohta seuraavasti:
                           ”5.   Nuorisotyöllisyysaloitteen määrärahat ovat 4 039 707 225 euroa nuorisotyöllisyysaloitteen erityismäärärahoja ja vähintään 4 039 707 225 euroa ESR:n kohdennettuja investointeja.”;
                        
                     
                           c)
                        
                        
                           korvataan 9 kohta seuraavasti:
                           ”9.   Euroopan alueellinen yhteistyö -tavoitteen määrärahat ovat 2,69 prosenttia rahastojen talousarviositoumuksiin käytettävissä olevista kokonaismäärärahoista kaudella 2014–2020 (eli yhteensä 8 865 148 841 euroa).”.
                        
                     
         
               3)
            
            
               Korvataan liite VI tämän asetuksen liitteellä.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 12 päivänä joulukuuta 2017.
      
         
            Euroopan parlamentin puolesta
         
         
            Puhemies
         
         A. TAJANI
      
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  Euroopan parlamentin kanta, vahvistettu 30. marraskuuta 2017 (ei vielä julkaistu virallisessa lehdessä), ja neuvoston päätös, tehty 7. joulukuuta 2017.
   
      (2)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).
   
      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).
   
      (4)  Komission täytäntöönpanopäätös (EU) 2016/1941, annettu 3 päivänä marraskuuta 2016, Euroopan aluekehitysrahaston, Euroopan sosiaalirahaston ja koheesiorahaston Investoinnit kasvuun ja työpaikkoihin -tavoitteen ja Euroopan alueellinen yhteistyö -tavoitteen mukaisten kokonaismäärärahojen jäsenvaltiokohtaisen vuosijakauman, nuorisotyöllisyysaloitteen erityismäärärahojen jäsenvaltiokohtaisen vuosijakauman ja tukikelpoisten alueiden luettelon sekä kunkin jäsenvaltion koheesio- ja rakennerahastomäärärahoista Verkkojen Eurooppa -välineelle ja vähävaraisimmille suunnattuun apuun siirrettävien määrien vahvistamisesta kaudelle 2014–2020 3 päivänä huhtikuuta 2014 annetun täytäntöönpanopäätöksen 2014/190/EU muuttamisesta (EUVL L 299, 5.11.2016, s. 61).
   
      (5)  Neuvoston asetus (EU, Euratom) 2017/1123, annettu 20 päivänä kesäkuuta 2017, vuosia 2014–2020 koskevan monivuotisen rahoituskehyksen vahvistamisesta annetun asetuksen (EU, Euratom) N:o 1311/2013 muuttamisesta (EUVL L 163, 24.6.2017, s. 1).
   
      (6)  Neuvoston asetus (EU, Euratom) 2015/623, annettu 21 päivänä huhtikuuta 2015, vuosia 2014–2020 koskevan monivuotisen rahoituskehyksen vahvistamisesta annetun asetuksen (EU, Euratom) N:o 1311/2013 muuttamisesta (EUVL L 103, 22.4.2015, s. 1).
   
      LIITE
      ”
            LIITE VI
            MAKSUSITOUMUSMÄÄRÄRAHOJEN VUOTUINEN JAKAUTUMINEN VUOSINA 2014–2020
            Mukautettu vuotuinen rakenne (mukaan lukien nuorisotyöllisyysaloitteen lisäys)
            
                         
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        Yhteensä
                     
                  
                        euroa, vuoden 2011 hintoina
                     
                     
                        34 108 069 924 
                     
                     
                        55 725 174 682 
                     
                     
                        46 044 910 736 
                     
                     
                        48 027 317 164 
                     
                     
                        48 240 419 297 
                     
                     
                        48 712 359 314 
                     
                     
                        49 120 150 341 
                     
                     
                        329 978 401 458 
                     
                  ”